1974—1979 йылдарҙа Советтар Союзы Маршалы Н. И. Крылов исемендәге Харьков юғары хәрби ракета ғәскәрҙәре команда-инженерлыҡ училищеһында уҡый. 1979 йылдан 2010 йылға тиклем СССР-ҙың Стратегик тәғәйенләнештәге ракета ғәскәрҙәре — Рәсәй Федерацияһының Стратегик тәғәйенләнештәге ракета ғәскәрҙәре составында хеҙмәт итә. 1979 йылдан 1985 йылға тиклем төрлө команда-инженер вазифаларында эшләй, шул иҫәптән расчёт начальнигы, бүлек начальнигы, 1982—1983 йылдарҙа — ракета батареяһы командиры, 1983—1985 йылдарҙа — әҙерлек һәм эшләтеп ебәреү төркөмө командиры, 1985 йылдан — 344-се гвардия ракета полкының ракета дивизионы штабы начальнигы һәм командир урынбаҫары.